દરેક શહેરનું મોડલ અલગ હોય છે. એથેન્સની ભૂગોળ બે ઝોનમાં વિભાજીત છે – આંતરિક અને બાહ્ય ઝોન. પ્રદૂષણને ધ્યાનમાં રાખીને સંપૂર્ણ શહેર પર સતત નજર રાખવામાં આવે છે. પ્રૂદષણ ખતરનાક સ્તરે પહોંચી જતા ઇમરજન્સી જાહેર કરવામાં આવે છે અને રેડિયો, ટીવી અને સરકારી પ્રસારણ સિસ્ટમ પર ફોર્મ્યુલા લાગુ કરવાની જાહેરાત થાય છે. અંદરના ઝોનમાં ખાનગી વાહનો પર પ્રતિબંધ મૂકવામાં આવે છે અને ટેક્સીઓને સમ-વિષમ ફોર્મ્યુલા મુજબ છૂટ આપવામાં આવે છે. કેટલાંક શહેરોમાં તે આખો દિવસ લાગુ થાય છે અને કેટલાંક શહેરોમાં પીક અવર્સમાં, જેમ કે સવારે 8.30થી 10.30 અને સાંજે 5.30થી 7.30. કેટલાંક લોકો તેવો ખોટો પ્રચાર કરે છે કે આ ફોર્મ્યુલા સતત લાગુ કરવામાં આવશે, પણ તે ખોટી વાત છે. પેરિસમાં સવારે 5.30થી રાતના 11.30 સુધી લાગુ છે. અન્ય શહેરોમાં પણ આવા જ નિયમો છે.